钦定古今图书集成/明伦汇编/闺媛典/第004卷 > 《夫人答拜群妾议》挚虞
## 钦定古今图书集成/明伦汇编/闺媛典/第004卷 > 《夫人答拜群妾议》挚虞

汉魏故事，王公群妾见于夫人，夫人不答拜。新礼以为礼无不答，更制妃公侯夫人答妾拜。虞议诏可其议。

《礼》，“妾事女君，如妇之事姑，妾服女君期。”女君不报，则
敬与妇同，而又加贱也。名位不同，本无酬报，礼无不
答，义不谓此。先圣殊嫡庶之别，以绝陵替之渐，峻眀
其防，犹有僭违，宜定新礼，自如其旧。